
Synod-in Revival Committee a din atang khán hmun 
hrang hranga Kobbranho tlawha thu rawngbáwlna 
neih chhoh reng a ni a. Kohhranho pawhin kan 
säwtpui hle niin a hriat a. A tül anga kalpui zél 
têr pawh a la ni ang. 


Chu mi bäkah chuan mi pawimawhte ko khAwmin, 
kan ram Kristiante täna thu pawimawh zual zirho- 
na te buatsaih a ni thin a. Chutianga zirhona leh 
rawngbáwltu kal vélten Kohhranhote hnén atanga 
thu (61 zual an lak kháwmte atangin, Kohhranhote 
kaihbruai n&n lehkhabu chbuah a ni bawk thin. 


Hruaina Eng IV hi zawhna leh chhánna hlír a nia. 
Chhiartu tán pawh hriat a awl zual ang. Chhut 
hmasakah copy 600 chaub a nih avángin mi ma- 
mawh a daih lo ble a, chhut nawn leh nghál a ni 
ta a ni. Hruaina Enga ni ang ngei hian, a rau 
thei ang berin inhruai nán hmang thei ila a tang- 
kai zual ang. 


16.7.1982 Editor, 
Synod Publicatic Board, 


Ch. 


Ch. 

HRUAINA ENG IV 


Mizoram Hırhna Pathian Thlarau Hnathawh, 
Mizote Kristiana sıamtu ber kha Khası ram 
min pék ve an ti mai hi tak tak em n1? 


Ni lo vang. Khasi rama Harhna zu chhimtuten 
an rawn puak chhuah anga sawi ni tak mah 
sela, Khasi ramin min pék ve chu a ni lo vang. 
Khasi rama Mairang Khäwmpui zuk chhimtute 
hmangin Mizoramah Pathianin Harhna a rawn 
thlentir a ni zAwk ang chu. 


Zai hlimna leh lámna leh tawnghriatlokte hi 
Thlarau Thianghlim hnathawh vek a ni em? 


Ni vek e. Zai hlimna leh lámna hi Thlarau 
rah hlimna (Gal. 5:23) a lo lan chhuahna 
kawng khat ni áwm tak a nia. Tawnghriat- 
loh erawh chu Thlarau thilpċk chi 9 zinga pa- 
khat a ni (I Kor. 12:10). Hlimna leh lámna 
te hi Pathian Thlarauva hlimna leh láwmna a 
ni a. Pathian faka zai leh hlımna hi an inkawp 
avángin Pathian fak nán aia hlim nán zai mai 
awl tak a ni a, Pathian fakna blimpui tira ın- 
zirtir a tdl hie. Pathian fakna aia hlimna kan 
dah pawimawh záwk chuan Hlimna, Harhnain 
a tum ber a fuh tawh lo va, Koib.anab mbrat 
thiam lohna pawh a chhuak duh bik a ni. Tin, 
Tawnghriatloh hi ħrilhfiahtu an awm loh chuan 
| Kohbranho Pathian Biak Inkbàwmah tih loh 
tür a ni tih Tirhkoh Paulan a sawi hi kan hre 
reng tür a ni bawk (I Kor. 14:28). 

Z. Kan Synod hian lâm hi a kháp rêng em ni? 


Ch. Khap sub e. Pawl dang eng emaw zât bian 


kan Kobhrana mi hlimte hi an páwla telah an 
duh a, an thlêm thin a, an thiém thiu thei si 
lo va, a bum chhuahna kawng an zawng ta a. 
Synod-in lêm a phal lo, Synod-in Thlarau a 
dub lo, Synod-in hlim a duh lo te an ti vél ta 
a. Kan Kohbrana mi hlimte bum chhuah nâna 
an thiam bla mai mai a ni a, tak tak a ni lo 
tih kan bre reng tür a ni. 

Tan laia piangthar. chhandam nih inhriate hian 


làm leh tawnghriatloh lam chi hi chu an hnàwl 


deuh hian a lang a, a dik dáwn em ni? 


Ch. Tin hma deuh kha chuan chutianga ngaihbel 


theih deuh chuan thil a awm niin a lang. Tün- 
ah chuan piantharna leh hlimna hi Thlarau 
hmun kbat atanga lo chhuak a ni tih an bre 
tawh a, an hre thiam tawn tawh züwk niin a 
lang. Hlim bawk, Piangthar bawk te, Piangthar 
bawk hlim bawk te an tam ta a ni. Heti tür 
bi a ni rêng a. Hlimna leh Piantharna hi Harh- 
na chi hnih uarzâwng hrang hret mai an ni. 
Hlimnain Pathian Thiarauva hlimna leh lâwmna 
a uar a, Piantharnain chhandamna leh chhan- 
dam nih inhriatns lam a vara, a inkalh lo 
réng a ni. Piantharnain chhandamna a uar a, 
Hiimna in chhandam biimna a uar a, ringtu mi 
pakhatin chan ve ve theih, chan ve ve Awm tak 
a ni. 

Lu chunga kut nghata intawngtai te hi ngaithei 
lo riau an awm a, a tha lo em ni? 


Ch. 


Ch, 

Lu chunga kut nghata intawngtai ringawt chu 
ngaih theih loh tür a awm lo va. Mahse, kut 
nghah dana thuin ngaih theih loh chu a awm 
thei ang. Hmeichhia leh Mipa lu chunga kut 
nghata intawngtai a, inzüt inzüt te, mipa leh 
hmeichhia pindana mi hmuh lohva afála lu 
chunga kut nghata intawngtai te hi chu kan 
ngaithei tür a ni lo vang. 


Chhandam nih inhre lo chu chhandam an ní lo 
vang, ti te hi an awm a, a dik dáwn em ni? 


Dik lo vang. Chhandamna chu Lal Isua rin hi 
a ni a, ringtu zawng zawng chu chhandam nih 
an inhria emaw hre lo emaw chhandam an ni 
vek dawn a ni. Chhandamna hi mi zawng zawng 
tán a nih avángin tumah lo inhuphurh tür a 
ni lo ve. Amaherawhchu ringtu invuah, ring 
tak tak si lo te, chuandam nih inhria, hre dik 
si lo te a awm theih dáwn a niang. Lal Isua 
hminga ramhuai hnawt chbuak theıte meuh pawh 
Lal Isuan, ''Nangni thil sual tite u, ka hre 
ngai lo va che u, ka hnén ata kal bo rawh u” 
a la ti dawn si a. Chuvángin Lal Isua hi Lal 
leh Chhandamtu atàn kan ringin kan pawm tak 
tak t0r a ni. (Mt. 7:21-/3). Lal Isua ringa 
Pathian duhzáwng titute chauh ván ramah an 
lat dawn a ni. (Mat. 7:21). 


Bul deuhvah han inzàwt leh ta rih ila, Evi 
leh Adama khán the: an ei hma khán chhia 


. leh tha hriatna an nei lo te an ti a, tak tak 


emaw ni le? 

Ch. Ni lo ve. Mibring chu Pathianin ama anpuia 


Ch. 


chhia leh tha hriatna neia dub thlang theia a 
siam an nih avángin an chhia leh tha hriatna 
hmangin an tána tha tür nia an hriat sual an 
tblang ta záwk a nih kha. Chhia leh tha 
briatna nei lo hnénah, “Hei hi ei la, kba kha 
ei suh,” a tih theih bleih nêm. Pathianin Eden 
huana a deh ni kbAn, ''Huana thing tinréng 
rahte hi in duh dubin ip ci thei e, a chhia 
leb a tha briatna thing rah erawh hi chu in 
ei tür a ni lo; in ei chuan in ei ni la lain in 
thi ngei tür a ni” a tih avAng hian chhia leh 
tha hriatna nei, duh thlang thei an ni tih a 
chiang a ni. 


Evi leh Adama bawhchhiatna aváng ngawta mi 
sual ni nge maw kan nib, keimahni sual váng 
zAwk le? 


A ni ve ve a ni ang e. Kristiante rin dan 
chuan Adama atang khan sual kan inthlah 
chhäwng zél a, cbuváng chuan mi tinin thil 
kan tisual zél mia rin a ni. Tirhkoh Paulan, 
“Mi pakbat avángin sual khawvêlah a lo lat 
a." ''Adamaah chuan mi zawng zawng an thi 
thín ang hian” a tihte (Rom 5:12; I Kor 15:22), 
leh Sám ziaktuin, ‘‘Ngai teh, khawlohnaa din- 
in ka awm a, Ka nu'n sualin mi pai a” (Sám 
61:5) a tihte hi tan chhanin sual hi Adama 
atang khán kan intblah chháwng zél nia rin a 
ni a. Mahse, Tirhkoh Paula leh Sám ziaktu 
bian sual inthlab chháwn thu hi sawi lovin 
sualin mi zawng zawng a fan hnebzia an sawi 


Ch. 

zAwk pawh a ni thei bawk ang. Lal Isua chuan 
sual inthlah chháwn thu a sawi lo va, inthlah 
chhâwn Joh thu a sawi hek lo va, mi zawng 
zawng hi mi sual, sim tür nei ni vekin min 
hm» a, “Sim ula Chanchin Tha hi ring rawh 
u," tiin, Pathian ram thu a rawn sawi mai a 
ni (Mk. 1:15). Sual inthtah chháwn chu lo ni 
ta pawh ni sela, kan sual zawng zawng Adama 
bel vek mai chu a dik lo vang. Adaman duh 
pawh a duh bik lo vang. Lal Isuan min bmuh 
dán hi a dik ber ang. Tirhkoh Paula pawh 
hian “Mi pakhat avAngin sual khawvélah a lo 
lat a," a th zawhin, ''Chutiang bawkin mi 
zawng zawngin thil an lo tihsual avangin” a 
ti leh chiah a ni. Adama bawhchhiatna aváng 
mai pawh ni lovin keimahni ngeiin thil kan 
tihsual bawk avängin mi zawng zawng hi mi 
sual kan ni niin a lang. 


“Isua mi sualte aia a thih avàng khan chhan- 
dam kan ni vek a, chu mi hriat chu chhandam- 
na a ni mai,” an ti a. Chhandamna hi chuti 
maia hlawh emaw neih emaw theih em ni? 


Isua mi sualte aia a thih aváng khan chhan- 
dam kan ni vek a, tih chu Isua mi sualte aia 
thi anga sawina dik tàwk lohna lai a ni. Mi 
sualte aja thi a nih chuan rin leh rin loh pawh 
khan kori tu tür a ni lo va, mi zawng zawng 
chbandam a käwk thei rêng a ni. Mabse, Kris- 
tianten angial anganın an la ngat lo ve, Lal 
l.ua kan rin avânga chhandam kan nih theib 
din hrilbfiahna chi kbatab an hmang chauh 

zäwk a ni. I zawh anga hrilhfiahna hian sir 
khat chu tifiah tha hle mah se, a mal ngawta 
rin dawn chuan harsatna tam taka awm thei 
a ni. “Chu mi hriat chu Chhandamna a ni," 
tih pawh chu Kristiante zirtîr dán a ni lo va, 
Hindu zirtirna, ‘‘Pathian (Brahman) leh kan 
thlarau (Atman) chu thuhmun a ni tih hriat 
hi thiltih ang zéla pian chhäwnna (Karma) laka 
chhuahna a ni," tih nén a inhnaih hle. Kris- 
tiante zirtirna kal tluang zéi erawh chu hei hi 
a ni— Tupawh Lal Isua ring apiang chhandam- 
in an awm ang, tih hi. 


Pathian anpuia siam mihring an tlük khán an 
eng lai leh eng chen nge tlu a, thi le? 


Ch. Eng lai leh eng chen nge tlua thi? tih chu Bai- 


bulin khawi lai leh eng chen nge tih a thliar 
lo va, mibring pum pui a ni mai ang chu. Tlu 
tih leh Thi te hi entîrna tawngkam a ni a. Mi- 
hringin ama duh thu ngeia Pathian thupék a 
bawhchhiat a, Pathian laka a hel a, Pathian nén 
an inzawmna a lo chah ták thu sawina a ni. 
Mihringin Pathian a do va, hmélma a lo ni ta 
a, mihringin Pathian thupék a bawhchhia a, 
mi sual a lo ni ta te kan tithei bawk anga. 
Sual leh thihna chuan mihring pum pui chu a 
fan chhuak ta vek a. SAm ziaktu chuan, 


“Ngai teh, khawlohnaa dinin ka awm a, 
Ka nun sualin mi pai a," a lo ti a (Sám51:5) 
Isaia pawhin Israelte sualna a sawinaah 
“Kephah hnuai atanga lu thleng zakin 

dam lai réng réng a awm lo; 
pem te, vuak duk chur te, pán hnai la te 
hlir a ni,” a lo ti bawk a, (Isaia 1:6). 


Tirhkoh Paula pawhin, 


Ch. 


*"Tumah mi fel tak rêng an awm lo, 
Pakbat mah an awm hauh lo; 
Tumab hre thiam réng an awm lo, 
Tumah Pathian zawng réng an awm lo. 
A ni lo lamah an péng ta vek a, 
Engmaha tláktlai lovin an lo awm ta vel a; 
Tumah thil tha ti réng an awm lo, 
Pakhat té mah an awm hauh lo; 
a lo ti bawk a (Rom 3:10-12). 


Héng thute hian mihring pum pui hi kbawi lai 
mah hmaih lovin sualin a fan chhuak vek tih 
a lantîr a ni, an ti. 


““Mibring hi ring thei pawh kan awm lo va, 
kan rinna pawh hi Isua min tihsak vek a ni,” 
an ti a, bei hi a dik em? 

Kristianten ‘rinna’ kan tihah hian thil pathum 
tangho tlat tür a awm; Ringtu, a rina, leh 
rinna te hi. Ringtu chu mibring a ni a, a rina 
chu Isua a ni a; ringtu leh Isua chu rinna 
chuan a zawm a, ringtu chu tu dang ni lovin 
mihring hi a ni. Amaherawhchu Isua chu rin 
tàra chu a ni a, kan rinna siamtu a nih 
bawk avángin a tel lovin mihring tán rin tlük 
dang rêng a awm lo. Tin, Thlarau Tbianghlim 
tanpuinain Isua chu mibringin a ring thîn ani. 

Chhandamna siam leb rin tàr kawhhmuh chu 
Pathian thawh a ni a, Chhandamtu lo rin ve 
erawh chu mihringte mawhphurhna a ni ve 
thung a ni (Job. 3:16) etc. 


Isua ringtute chu Pathian fa an ni Baibulin a 
tih hi changchawiin, Pathian fa chu Isua a ni 
si a, keini pawh Isua kan ni mai tite an awm 
a, Isua a nih theih rêng em? 


Hetiang zAwnga Pathian thu chhui chu Kris- 
tiante zirtir dän a ni lo va, Hindu zirtîr dfin 
hmanga Pathian thu chhuina a ni a, a dik lo. 
Hindu chuan engkim hi Pathian atanga lo 
chhuak a ni a, engkim hi Pathian a ni a, Pa- 
thian (Brahman) leh mibring thlarau (Atman) 
pawh thuhmun a ni, an ti a. Kristiante erawh 
chuan engkim hi Pathian siam a nia, mibring 
pawh hi Pathian siam a ni a, Isua chu Pa- 
thian Fapa a ni a, ringtute chu Isua ni mai lo- 
vin, Isua unaute anni a, Isua roluahpuitu 
tàrte an ni, kan ti a ni. Isua ni lovin, Isua 
unaute kan ni zAwk a nih chu. Hindu zirtir- 
na dan chuan Isua kan ni thei a, Kristiante 
zirtirna dán chuan a unaute kan ni záwk a ni. 
Chhandamna neitu chu eng sual pawh ti palh 
leh mah se, a chhandamna a bo thei tawh lo 
em ni? 

Kan hre lo le. Baibul zirtirna laipui zawng 
niin a lang lo. Patbianin mi sual sim a ngaih- 
dam thin avángin sual ti palh leh mah se an 
sim leh chuan Pathianin a ngaidam leh ngei 


Ch 

ang a. Mahse hetiang zirtîrna hi ringtu sual 
puanhuuai duhtute zirtirna a ni ber a, zirtirna 
him a ni lo vang. A bo theih leh theih loh chu 
vánah kan la hria ang chu. Kristiante zirtîr- 
na kal tluang zél erawh chu, ringtute chuan 
sual kalsanin Pathian duhzAwng an ti tàra 
ni, tih hi a ni. 

Tn lai hian Synod-in Bible a letling tha a. 
Daniela leh Thu Puan an paih dáwn te an ti 
a; chu lo pawh sawi tür tam tak a awm a. 
Baibul lehlin leh tihdanglam hi Synod thu a 
ni réng em ni? 

Baibul lehlin chu Bible Society thu a ni ber a; 
Baibul tihdanglam chu tu thu mah a ni lo 
vang. Roman-in an pawm tawh sa tihdanglam 
tumna an nei lo a, Protestant-ho pawhin Bai- 
bula an pawm tlán tawb sa tihdanglam tumna 
a awm hek lo, Kohhran malin lo tibdang- 
lam mai theih a ni hek lo. Roman pawhin, 
Protestant pawhin Daniela bu leh Thu Puan 
bu paih tumna a awm hek lo. Hetiang dâwt 
thu hi khawia mi mah an hre lo vang. Kan 
mite sawithaiha bum chhuah nán an phuab- 
chawp maia ni tih a lang. Chuvängin tumah- 
in lo hlau suħ u. Lehlin that thuah chuan, 
kan Baibul hman lai hi tawng hlui hman tawh 
loh leh thu hriat har tam tak a awm avängin, 
Bible Society-in tün lai thangtharte hriat theih 
türa lehlin that a rawt a. Tün lai hian Thu- 
thlung Thar lehlin that mêk a ni a. Lehlinna 
hmasa kha Formal Translation, a inziak dàn 

zuia leblinna a ni a; lehlinna thar chu Dyna- 
mic Equivalent Translation, Keimahni tawng 
Kal dán anga lehlinna a ni thung dáwn a ni. 
““Nimahsela a thiltihten Fingi an thiam e” tih 
chu ''Nimahsela finna chu a tbiltih atangin 
a dikzia a lang a ni,” tih a ni tawh ang a. 
“Jona chu ni thum leh zan thum nghapui kaw- 
chhünga a awm ang khän, Mibring Fapa hi ni 
thum leh zan thum lei kawchhüngah a awm 
bawk dáwn a ni,” tih pawh, “Jona chu zan 
bnih khat nghapui kawchhíinga a awm ang 
khän, Mibring Fapa hi lei kawchhüngah zan 
bnih khat a awm bawk dáwn a ni,” tih a ni 
tawh ang. Lehlinna thar chu a that dawn leh 
dáwn loh hriat nán Rom bu thar chhuah a ni 
a. Bookroom-ah siki-a lei theih a ni a. Lei 
ula, chhiar teh rêng u. Tha in tih theuh kan 
ring a ni. 

Tn lai hian Sakawlha ınpuhna bi a tam ta 
bie mai a, Sakawlh hi eng ber hi nge maw ni 
tira Baibulin a sawi le? Kohhran te hi Sa- 
kawih a ni thei däwn rêng em ni? 

Baibulin Sakawih a tih chu ring lo sawrkär, 
ringtute tiduhdahtu niin a lang a. Tün laia 
mi Kohhran, Sakawlha puhna erawh hi chu 
huphurh deuhte sawichhiatna ni berin a lang. 
Roman leh WCC hi an huphurh ber a, Sakawlh- 
ah te, Nawhchizuarah te, Dänbawhchhepaah te 
en puh ta thin a ni. Baibulin Sakawlh nia a 
sawite chu ring lo sawrkär, ringtute hnehchhiah- 
tu leh tiduhdahtu sawrkärte an ni zél a. Chu- 


Ch. 

vángin Kristian Kohhran pawl hrang engmaħ 
hi Baibulin Sakawlh a tih chu an nih theih a 
rinawm lo. Unaute hmu thiam lotu nih niin 
unaute hmangaibtu nih hi a tha zAwk ang. 


WCC hi Synod-in a zawm e, an ti thin a, Sy- 
nod hian a zawm rêng em? Mizorama Koh- 
hrante hi tute nge maw WCC zawm réng le? 
Tün hma chuan Zoram Presbyterian Kohhran 
hian NEICC leh NCCI kaltlangin WCC a zawm 
thîn a. Zoram Presbyterian Kohhran chu NEICC 
(North Fast India Christian Council) member 
a ni a, NEICC chu NCCI (National Council 
of Churches) member a ni leh a, NCCI chu 
WCC (World Council of Churches) Associate 
member a ni leh a, hetiang hian WCC kan 
zawm thín a. Túnah erawh chuan India HmAr- 
chhak Presbyterian Kohhran hi NCCI member 
kan lo ni ve ta a. NCCI chu WCC Associate 
member a ni a, hetiang hian WCC kan zawm 
dan a lo hnai leh ta hret a ni. Member pui- 
tling ni türin Kohhran-in WCC hi a zawm thei 
a, zawm pawh an tam. Chutiang chi erawh 
chuan Zoram Synod hian WCC a zawm lo. Tin, 
Mizorama Kohhran NEICC leh NCCI kal tlanga 
WCC zawmtute chu Zoram Baptist Kohhran leh 
Independent Church of Maraland (ICM) te an 
ni. Tin, Salvation Army pawl hi WCC member 
an ni thin a, an Headquarters London Office 
atangin an zawm a; mahse hmán deuh lawk khán 
WCC member ata an bing a, a til anga thawh- 
ho erawh chu an hnial lo. Mahse Mizoram 

Salvation Army páwl chu NEICC an la nih 
reng avángin NEICC leh NCCI kal tlanga WCC 
zawmtu chu la ni àwm tak an ni. Pawl dang, 
tu Kohhran mah thawhpui thei lo chite tán 
erawh chuan tel ve ngaihna a awm lo. 


WRC te hi an ti leh zél a, hei hi engnge maw 
a awmzia le? WCC te nén hian inzawmna 
an nei rêng em? 


WRC chu World Religious Congress tihna a ni 
Awm e. Hmän deuh khán sakhaw tinah Pa- 
thian inhriattirna awm veka rinna leh sakhaw 
tin hian Pathian pakbat hming hrang hrang 
Jehova te, Allah te, Rama te vuahin biak din 
hrang hrangin kan be mai nia rinna a awm a. 
Chutiang a nih ring deuhho chu sakhaw hrang 
hranga mi khawiah emaw an kal khäwm thia 
a, an zingah chuan Kristian thenkhatte pawh 
an tel ve a niáwm e. An inkhäwmnaah chuan 
Baibul te, Koran te, Veda te an chhiar thîn 
niin an sawi a. Tan lai chuan hetiang tiho 
hi an rém ta emaw ni, an thàwm kan hre ngai 
lo hie. WRC chu páwl pawh a ni lo va, a 
duh apiaogin mihlim khäwmpui an ko leh mai 
thin ang deuh hian, a duh apiangin World Re- 
ligious Congress chu an ko leh ringawt mai 
thin a ni Awm e. WRC chu páwl pawh a ni 
lo va, WCC nén inzawmna an neih rêng kan 
hre lo. Sakhua zawng zawngin Pathian tak 
pawh veka rinna chu Kristiante rin dàn a ni 
lo. Lal Isua chaub hi Pa hnén thienna kawng 
a ni, kan ti ani. 

ZU MI fhenkbatin mihringin tih theih a nei lo, 
^ia kan tih te pawh hi Pathianin a Fapa 
Isos a-rinna: hi kan rincaah a pawm mai záwk 
a ni, an tih te bi a dik thei rêng em le? 

Ch, Dik thei lo. Hetiang zirtirna bi Ephesi 2:8 thu, 
“Rinna avãoga Khawngaihnaa chhandam in ni 
si a; chu pawh chu nangmahnia chhuak a ni 
lo va, Pathian tbilpék a ni,” tih hrilhfiahna 
dik lo atanga lo chhuak niin a lang. He cháng 
bian mibringin engmah ati thei lo va; rin 
pawh a ring thei lo tih a sawi lo va. Miten 
Lal Isua an rin chuan Pathianin khawngaihna- 
in a chbandam ang tih a sawi zäwk a. “Lal 
Isua in rin avángin Pathianin khawngaihnain 
a chhandam che u a ni e,” a tihnaa ni, “Chu 
pawh chu nangmahnia chhuak a ni lo va, Pa- 
thian thilpék a ni,” tih hian ringtuten an phu 
váng ni lo va, Pathianin athläwna a chhandam 
thu a sawi mai a ni. Tirbkoh Paula hiah eng- 
lai mahin Pathiania Isua a rinna chu kan rin- 
naah a pawm mai a ni tih a sawi lo va, a 
lam hawi pawh a sawi ngai hek lo. Rinna a 
sawi apiangin miten Pathian an rinua emaw, 
Ista an rinna emaw a sawi thin a. Hetah 
pawh hian Ephesi Kohhranin Lal Isua sn rin 
avfnga Pathianin Khawngaihnaa athläwna a 
chhandam tha a sawi a ni. Chhandamna chu 
rinnain an hlawh a ni lo va, Pathian chhan- 
damna thläwnpäk chu rinna kut ruakin an lo 
ding mai a. ni; miten thil min pea kut ruska 
‚kan lo dawng thin ang bian. Thilthiäwnpäk 
chu a dawag duhin an dawng a, a dub lovin 

an dawng lo ang bian Pathian shhandamna 
thlâwnptk chu Lal Isua ring duh aplangin an 
dawng diwn a ni. Ring duh lo erawh shu 


thiam loh changin an awm ang. 


Synod hotute hian WRC an zawm ru a, milem 
betute nén an inthurual a, milem hmaah pawh 
an kên tawh e, an tis. Hei hi sawi kai awm 
ngsihbel theih thil a awm em? 


WRC chungchäng kan sawi tawh a. Zawm rik 
tdra páwl' ding a ni lo a. A chanchin chhui 
tür pawh kan bre tlém. Kan mite bum chhuah 
tumtute dêwt phuahchawp, a phuahtute pawh- 
in an &wih bik loh tür chi a nie. 

Thu inrálkah deuh pawh a ni thei a, han in- 
zäwt ta zêl mai ila, campaign leh camping lo- 
vah hian a pianthar theih loh em ni? 
Piantbar tbcih e. Hetiang Campaign leh cam- 
ping chin a nih hmá phei chuan Campaign leh 
‘Camping-a pianthar theih a ni tih pawb an 
hre hisi nem. Inkháwmnaah te, Mual Inkbäwm- 


ab te, lênkhâwmnaah te, mahni awmna ħmun- 


ah te mi tam tak an piangthar a ni. Piantħar- 
ha chu Lal fsua, Lal leh Chhandamtu atfina 
~ leh pawmna a ni a. Kbawiah pawh Lal 

Isua chbanchin an brilbna apiangah leh an briat- 


KA api«ngab a pienthar theih a ni. 


TakbAwm te, Thawhliwm thawh te leh thil tha 
fit, kêng rêng bi Thulrita vik tam ber hian 
smgmeh x: ai lo, an ti għin a. en Revival 


Ch a 


HRUAINA ENG IV 19 


Campaign lah hian simna tel lova pianthar hi 
a hlauhawm a ni, an ti mai sia. Sim zawh 
sên a har si a, engtia pawm tür nge ni ang le? 
Inkhäwm te, Thawhläwm thawh te leh thil tha 
tih te hi ringtute avm dán tür a ni a. Chhan- 
dam nihna ni lovin chhandamte tih tür a ni 
zħwk a ni. Piangthar si inkhäwm te, thawh- 
lâwm thawh te, thil tha tih te ngaihsak lo chu 
mahni tina piangthar, Pathian tána piangthar 
lo an ni a, mahni tana sum khâwia Pathian 
lama ngaħ si lote ang an ni ang. Nulain mo 
nihna hi an hlawh ngai lo va, mahse mo an 
nih veleh moneitu bna an thawk nghäl thin 
ang hian, chhandamtu hua kan thawk nghál 
tir a ni a, a duhzäwng kan ti tür a ni. ''Tbil 
tha ti atân Krista Isuaah chuan siama awmin, 
ama kutchhuak kan ni si a: chu thil tha tih 
chu kan awmna türin Pathianin a buatsaih 
lAwk a ni,” tih ziak ang hian (Ephesi 2:10). 
Yin, simna thuah pawh Lal Isuan, ''Sim ula, 
Chanchin Tha hi ring rawh u,” a tia (Mk. 
1:15). Sim zawh sen a har emaw har lo emaw, 
kan sualte kan sim túr a ni ringawt mai a ni. 
Tn lai bian “Chhandamna made easy" kan 
sawi uar lutuk a, Chanchin Thain a phát sim- 
na bi kan saw: var táwk lo a ni mai thei a ni. 
Apostol Petera pawhin Pentikos ni khan, “Sim 
ula, in sualte ngaihdam nán Isua Krista bming- 
in baptisma chang theuh rawh u,” a ti bawk a 
(Tirh. 2:38). Chanchin Tha bian simna a pbüt 
tlat tiha chianga Chuvängin, “Simna tel lo- 
va pianthar chu a hlauhawm,” an tih pawh 


Id 





HRUAINA «ENG IV 


ditam fágritrten Chanchin Tha an hri! dim à rem 
a. u tana thil pawimawh tek chu sual 







Tama Kristiante hian dikna lamparg hi 
va inzirtîr uar lo ve maw le? 


Ch. Ton tai bian Campaign teh Camping kan uar a, 


z 


e 


dhhandamna insawi awl siakin kan hmanhfel a, 
a bahthlêk tam Kristian nun tha, sual sim. 
ftà'te, thil tha tih te, dikna te leh hmangaih- 
‘a te che kan blamchbiah ta, inngaihtuah: barh 
ahun hie. Lalpa chuan, ''Rorċina chu tuite 
ahgin lek felna chu lui lian angin luang rawh 
ġej a tr a ni (Amosa 5:7,24). Lalpa hnéna 
' kam chan tür chauh sawi vAwng a, a tana kan 
tih tar bre ve duh si lo chu, “Lalpa, Lalpa, 
“mi ti nazawng chu," Lal Isuan a tibate kha 
kan ni mai ang tih a hlauhawm ble (Mat. 7:21), 


Thlarau Thianghlim bi dil chi a ni lo, kei- 
mahniah a awm reng aláwm, an tia Kan 
dil lo mai dawn em ni ang? 


Ch, Nilo ve. Lal Isuan, “In Pa váwa'mi-chuan 


< a dfftateéitu Thlatau Thianghlim a va pe dawn 
186!” S ti a (Lk. 11:13). Thiarau' Thiatighlim 
-ohir riggtote búdoe chatuana awnr tara tiam ni 
meh ssim, (Jn. 14:16) dil chi'a uta, dil zêl 
Vara nl. "Fébkhihnstür dang a awm th a- 
begin, Tiletad thil bi Khawyéi ‘thilin an teb- 

à, għaċ «fica: thilin "Phlardn til bi 
267016 “mai. Thil kan'neik'tswh 
dti feli" thin a ngai ém'nít an tia 

ni ang a; Thlarau tbilah chuan kan neih tawh 
ħi dil leh thin a ngai a ni. "Dil a tal tawh 
lo," “Tawngtai a tül tawh lo,” titute hian an 
hre sua! nasa a ni, 


Ephraima thlah kan ni, tih te hi a awm a, kan 
ni thei rêng dawn em ni? 


Ch, Ephraima fate nih loh chuan, “Ephraima thlah 


kan ni," ti ti mah ala, kan ni tak tak chuang 
lo. Nilo pui kha ni sawiin kan insawi ang a, 
ni lo pui kha ni awmin kan awm mai a ni zàwk 
ang. Ephraima thlah kan ni titute hian Eph- 
raima thlab nia inchhui luhna fumfe engmah 
an nei lo. Israelho nén hian inanna tam tak kan 
nei a, sakhaw biak dinah te, thil tih dánah te, 
tawngkamah te inanna tam tak kan nei a. Is- 
rael mi thenkhat China-ah an pém [Ot a; keini 
hi China atanga lo tla thla kan ni anti bawk 
si a, Israel kan ni a ni ang, Ephraima thlah 
kan ni ang, tih thu mai mai a ni a. Pa ban 
inham buaina tür a ni lo ve. Israel emaw, 
Ephraim emaw ni tür chuan an thlahte nih a 
ngai.a, inanna thu hla mai mai a ni lo. An 
thiahte kan nihna tak sawi tür engmah an hre 
lo. Ephraima thlah kan ni, titute hian kan 
nihna tak tak an hriat avánga ti an ni lo va, 
nih an duh avánga ti mai an ni a. An thu 
hian belh chian a dáwl lo va, Chhüra'n Cham- 
phai a vaw zàwl tih ang vêl a ni. 


Bphraima tblah emaw, Israel emaw pawh hi lo 
ni ta teh rêng ila, chhandam nih phah theib 
mai em ni? 

Ch. Ni chuang lo ve. Tirhkoh Paula'n "Israel mi 
zawng zawng chhandamin an awm ang," (Rom 
11:26), a tih hi changchawiin Israel mi nih 
ethaw, Epbraima thiah nih emaw chu chhandam- 
na ni dAwnin an hre ta mai ni túr a ni. Mah- 
se Chanchin Tha chuan Lal Isua ring lo chu 
eng hnam mah chbandam ni dáwnin a sawi si 
lo. Chuvängin Tirhkoh Paula pawh hian chu- 
tih bunah chuan Israel mi zawng zawngin Lal 
Isua an ring ang a, chhandamin an awm ang, 
a tihna ni ngei tür a ni. Ringtu nun kawng bi 
a hahtbläk ċm avângio a pumpelhna kawng 
ħnai awm se an dub a, Israel mi nih emaw, 
Epbraima thlah nih emaw chu a pumpelh, chhan- 
damna kawng hnai niin an ring a ni ang a, 
tibfuh a rinawm tebchiam lo. 


Z. Thusawi thiam thenkhatte hian Thawhlehna 
hran a awm tawh lo, kan tho leb reng tawh 
aláwm, anti a, Krista Thawhlehna ringtute hi 
tho leh kan lo ni reng tawh mai em ni? 


Ch, Ni mai lo vang. Ringtute hian Krista Thawh- 
lebna zár kan zo va, thihna ata kan chhuak a, 
nunnaah kan lüta. Hei hian Thawhichna kan 
beiseiah chuan min hruai Jüt dawn a ni. Lal 
isuan, ‘’Tupawh ka tisa eia, ka thisen in chuan 
cħatuana nunna a nei tawh, ni kin nfah chuan 
ani ‘chu ka kaitho vang," a ti a ni 
En, 6:54). 

2. “A vuskna vualtea tihdamin kan awm tawh 
alwi, tingtu cha na thei a ni lo va, thi thei 
sawh a ni tawh lo va, damdawi ei pawh a ngai 


Ch. 

tawh lo,” tih zirtirna chak tak te hi engtia 
pawm têr nge maw ni le? 


Amah ringtu chu a vuakna vualtea tihdam chu 
ni teh meuh mai e, amaherawhchu he kan tak- 
sa damna lam atána duhthusám zuia mahni 
hma sial taka, nat loh, thih loh, damdawi ei 
loh tih lam hi chu Isua zirtîr dän ni pawbin 
a lang lo e. Isua ring apiang na thei lo, thi 
thei lo kan nih chuan he sual pu taksa hian 
kan kumblun hlawm dáwn tibna a ni ang a, 
mi sual kumhlun awm kháwm chu a nuam lo 
ble ang. He sual pu taksa hi a nat pawh a 
phal a, thih pawh a phal a ni, a vuakna vuala 
tihdam, ván taksa ropui a lo lan theih nán mi- 
hring tán vawi khat thih ruat a ni...... thi tür 
chuan nat te hi a ngai tlat a ni. Damdawite 
phei hi chu chaw ang bawk a ni a, Isua pawh 
in taksa tihdam nán hmanraw chi brang hrang 
a bmang thin a nih kha. 

